Държавен вестник, бр. 61, 2017 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  61
чрез газова хроматография с масспектрална 
детекция (GC-MS) и/или високоефективна теч­
на хроматография-масспектрометрия (LC-MS).
Чл. 24. (1) Изследването на пробите се 
извършва от лице с висше образование и 
професионална квалификация „химик“.
(2) Резултатите от химическото или хими­
ко-токсикологичното лабораторно изследване 
по чл. 22, ал. 1 и чл. 23, ал. 2 се отразяват 
в протокол за химическо или химико-ток­
сикологично изследване за определяне кон­
центрацията на алкохол и/или употреба на 
наркотични вещества или техни аналози. 
Протоколът задължително съдържа данни 
за: имената, длъжността и местоработата на 
извършилия изследването специалист; име­
ната и ЕГН на изследваното лице; кога, как 
и какви проби са постъпили за изследване; 
състоянието на пробите при постъпване в 
лабораторията; номерата на стикерите, с 
които са запечатани пробите; кога е извър­
шено изследването; използваните аналитични 
методи и получените резултати. Протоколът 
се подписва от лицето, което е извършило 
изследването.
(3) Концентрацията на алкохол се вписва в 
протокола по ал. 2 с точност до втория знак 
след десетичната запетая и представлява сред­
ноаритметичната стойност от извършените 
измервания.
Чл. 25. Пробите, извършените изследвания 
и резултатите от тях се вписват в лабораторна 
книга, като се отбелязват:
1. датата и часът на получаване на пробите;
2. имената и ЕГН на изследваното лице;
3. броят и видът на пробите, забележки по 
начина на затваряне и опаковане;
4. кой и откъде изпраща пробите;
5. номерът на талона за изследване и 
органът, който го е издал, номерът на досъ­
дебното производство, когато е образувано, и 
имената на разследващия полицай, назначил 
изследването;
6. датата и часът на химическото или хи­
мико-токсикологичното лабораторно изслед­
ване, имената на специалистите, извършили 
изследването;
7. резултатът от химическото или химико-
токсикологичното лабораторно изследване и 
методиката, по която е проведено;
8. други забележки, възникнали в хода на 
изследването. 
Чл. 26. (1) След изследване на пробите за 
алкохол същите се съхраняват в химическите 
лаборатории при температура от +4 °С до +8 °С. 
(2) След изследване на пробите за наличие 
на наркотични вещества или техни аналози те 
се съхраняват в специализираните лаборатории 
при температура не по-висока от минус 15 °С.
(3) Контролните проби се съхраняват при 
условията по ал. 1 и 2.
(4) Пробите по ал. 1 и контролните проби 
към тях се съхраняват за срок не по-малък 
от 3 месеца, а пробите по ал. 2 и контролни­
те проби към тях – за срок не по-малък от  
12 месеца. 
(5) При възлагане на повторен анализ се 
изследват контролните проби.
Чл. 27. (1) Лабораторията, извършила 
изследването, изпраща протокола по чл. 24, 
ал. 2 на структурата, посочена в талона за 
изследване.
(2) В тридневен срок от получаването на 
резултата от изследването административно­
наказващият орган може да поиска повторно 
извършване на изследването. 
(3) В седемдневен срок от връчване на 
наказателното постановление или от предя­
вяване на обвинението за престъпление по 
чл. 343б от Наказателния кодекс изследваното 
лице може да поиска за своя сметка повторно 
извършване на химически анализ чрез органа 
по производството, ако не е изтекъл срокът 
по чл. 26, ал. 4.
(4) При отчетена разлика, два пъти по-голя­
ма от посочената в чл. 22, ал. 2, между двете 
изследвания от органа по производството се 
възлага изследване в друга лаборатория на 
контролната проба, което се извършва от трима 
специалисти. В този случай транспортиране­
то на пробата се осигурява от структурата, 
в която работи контролният орган, назначил 
изследването.
Чл. 28. (1) Разходите за извършване на ме­
дицинско изследване с вземане на биологични 
проби за химическо или химико-токсиколо­
гично лабораторно изследване за наличие на 
алкохол и/или наркотични вещества или техни 
аналози и за извършване на химическо или 
химико-токсикологично лабораторно изслед­
ване за наличие на алкохол и/или наркотични 
вещества или техни аналози са за сметка на 
структурата, в която работи контролният ор­
ган, назначил изследването.
(2) Ръководителите на лечебните заведения 
и структурите по чл. 11, чл. 19, ал. 1 и чл. 20, 
ал. 1 със своя заповед определят размера на 
разходите по ал. 1 и предоставят тази инфор­
мация на областните дирекции на МВР.
(3) Средствата по ал. 1 се възстановяват 
от водача, уличен с техническо средство, и 
от отказалия извършването на проверка с 
техническо средство водач.
Допълнителна разпоредба
§ 1. По смисъла на тази наредба:
1. „Алкохол“ е етилов алкохол.
2. „Некачествена проба“ е пробата, извър­
шена с техническо средство, при която уредът 
сочи невъзможност за отчитане на резултат 
или не сочи никакъв резултат.
3. „Невалидна проба“ е пробата, при която 
върху теста е отчетено това обстоятелство.
4. „Тест за проверка за установяване упо­
требата на наркотични вещества или техни 
аналози“ е средство за установяване по хими­
чен или имуноаналитичен метод наличието 
на наркотични вещества или техни аналози 
в орална течност (слюнка). 
5. „Концентрация на алкохол в кръвта, 
изразена в „на хиляда“ означава „грам на 
литър“. Лабораториите, използващи методи, 
определящи концентрацията на алкохол в 
кръвта в милиграм на грам, преизчисляват 
резултата чрез умножение с коефициент 1,055.